La Policia Local de Manises incauta més de 5000 articles falsificats
19 de maig de 2023

• La intervenció s'ha realitzat en dues naus del polígon de la Cova de Manises

Manises, 19 de maig de 2023. La Policia Local de Manises confisca més de 5000 articles falsificats en una intervenció duta a terme ahir en el polígon industrial de la Cova de Manises.

L'actuació policial es realitza després de la denúncia rebuda en la comissària de la localitat advertint que estan sent distribuïts comercialment articles de peluix de les marques Peppa Pig, Pj Mask, Minions, Hello Kitty, Marvel Avengers, Sonic i Paw Patrol; els quals infringeixen els drets de les marques registrades, que tenen degudament registrats la part denunciant.

S'ha realitzat de manera simultània en totes dues naus amb la finalitat que no es donara avís dels uns als altres i obstaculitzar així la intervenció policial.

En la primera nau s'han confiscat més de 1600 unitats d'articles els originals dels quals pertanyen a la marca DISNEY i s'ha detingut a una persona com a presumpta autora d'un delicte contra la propietat industrial. La segona intervenció duta a terme ahir, ha requisat un total de 3863 productes falsificats i com a conseqüència, una altra persona ha sigut detinguda pel mateix delicte contra la propietat intel·lectual.

La regidora de Seguretat Ciutadana de l'Ajuntament de Manises, Carmen Moreno, afirma que “el mercat negre i els compradors d'aquests productes perjudiquen enormement al comerç que sí paga els impostos corresponents”. “Trasllade la meua enhorabona al cos de policia que ha fet possible aquesta detenció”, ha afegit Moreno.